དྲུགགཉན་པོ་སྐུ་བླ་གེར་མཛོད།བཤད་རྒྱུན་ལ་ད་ལྟ་རྨ་ཆུ་རྫོང་གི་མཛོད་དགེ་ཉིན་མའི་ཁོངས་སུ་ཡོད་པའི་ཨ་མྱེས་སྐུ་བླ་ཞེས་པའི་མིང་གཞན་ཡིན་པར་གྲགས།དེ་ཡང་རྗེ་དཀོན་མཆོག་སེང་གེ་བའི་གསུངས་ལས་ཨ་མྱེས་རྨ་རྒྱལ་དང་ཨ་མྱེས་སྐུ་བླ་གཉིས་དོན་གཅིག་འདྲ་གསུངས།ཡང་ཡུལ་ཡི་འབངས་མི་སེར་གྱི་ངག་རྒྱུན་ལྟར་ན།ཨ་མྱེས་སྐུ་བླ་འདི་ཐོག་མར་བོན་གྱི་བླ་རི་གྲགས་ཅན་ཞིག་ཡིན་ཏེ།ལོ་རེ་བཞིན་གནས་སྐོར་ལ་འགྲོ་བའི་སྲོལ་ཡོད་པ་མ་ཟད་དེང་སང་ཡང་རྗེས་ཤུལ་མ་ཉམས་པར་ཡོད།རྗེས་སུ་འཛམ་གླིང་གེ་སར་རྒྱལ་བོས་ཡུལ་འདི་དབང་བསྒྱུར་རྗེས་གླིང་གི་གཞི་བདག་ཏུ་བཀོད་ཟེར།ཡུལ་མི་རྣམས་ནས་ཨ་མྱེས་སྐུ་བླ་རྟ་དཀར་ཅན་ནམ་སྐུ་བླ་སྤུན་གསུམ་ཞེས་འབོད་ལ།ལོ་རེའི་ཧོར་ཟླ་དྲུག་པའི་ཚེས་བཅོ་ལྔ་ལ་མཛོད་དགེ་ཉིན་མ་ཤོག་ཁ་དྲུག་པོས་ལྷན་དུ་བསང་མཆོད་བྱེད།ཨ་མྱེས་སྐུ་བླའི་སྣང་བརྙན་ནི་རྟ་དཀར་དཀར་ཞིག་ལ་ཆིབས་ཀྱང་སྐུ་ལ་ཁྲབ་རྨོག་གྱོན་པ།དབུ་ལ་ཕྱིང་ཞྭ་གྱོན་པ་ཞིག་སྟེ་ཨ་མྱེ་རྨ་རྒྱལ་དང་ཕལ་ཆེར་འདྲའོ།།